Valg af valgstyrerformænd, valgstyrere og tilforordnede vælgere 
Sagsfremstilling 
13.       Valg af valgstyrerformænd, valgstyrere og tilforordnede vælgere - Åbent 
  
  
SAGENS INDHOLD 
Byrådet nedsatte på sit konstituerende møde de valgbestyrelser, der skal fungere ved afviklingen af de forskellige 
valg i [adresse].  
  
Herudover skal Byrådet for hvert afstemningsområde i kommunen vælge mindst fem og højst ni valgstyrere til at 
forestå afstemningen og stemmeoptællingen på afstemningsstedet. 
  
Blandt valgstyrerne skal Byrådet vælge en formand for valgstyrerne for hvert afstemningsområde. Valgstyrere og 
valgstyrerformænd vælges ved forholdstalsvalg under ét blandt de vælgere, der har bopæl i kommunen. 
  
Byrådet skal endvidere vælge et antal tilforordnede vælgere til at bistå ved valget. De tilforordnede vælgere vælges 
ved forholdstalsvalg under ét blandt de vælgere, der har bopæl i kommunen. 
  
Der ydes diæter til valgstyrerformænd, valgstyrere og de tilforordnede vælgere for deres virksomhed i forbindelse 
med valget. 
  
Næste (kendte) valghandling finder sted søndag 25. maj 2014, hvor der er valg til Europa-Parlamentet og 
folkeafstemning om Patentdomstolen.  
  
VURDERING 
Byrådet besluttede på møde 29. maj 2007, at der vælges syv valgstyrere til afstemningsområdet [adresse] og 
fem valgstyrere til de øvrige afstemningsområder. 
  
Byrådet besluttede desuden 24. juni 2008, at antallet af valgstyrere og tilforordnede vælgere fremover skal 
fastsættes i forhold til antallet af valgborde på afstemningsstederne. Det kan i den forbindelse oplyses, at antallet af 
valgborde på de enkelte afstemningssteder fastsættes i forhold til antallet af stemmeberettigede vælgere og øvrige 
lokaleforhold på det pågældende afstemningssted. 
  
 
Byråd 
28. januar 2014 
Sagsnr. 710-2013-
61075 
Dok.nr. 710-2014-
19483 
Sagsbehandler 
DPLOMM 
  
Tidl. politisk behandling 
  
Forventet sagsgang 
ØK, BY 
Lovgrundlag 
Folketingsvalgloven, kommunal- og 
regionalvalgloven og Europa-
Freddy Mortensen  
Valgsekretariatet foreslår, at der fremover udpeges fem valgstyrere på alle valgsteder og yderligere to tilforordnede 
vælgere til afstemningsstedet [adresse]. Baggrunden for, at to af valgstyrerne på afstemningsstedet Hammel 
Nord foreslås erstattet af to tilforordnede vælgere, er, at det er mere fleksibelt at udpege afløsere for de tilforordnede 
vælgere end for valgstyrerene  
  
Valgsekretariatet skal på den baggrund foreslå, at der udpeges: 
  
· 14 valgstyrerformænd til afstemningsstederne 
· 56 valgstyrere til afstemningsstederne 
· 92 tilforordnede vælgere til afstemningsstederne 
· Tre tilforordnede vælgere til at modtage brevstemmer sammen med tre af kommunens medarbejdere 
  
De tre tilforordnede vælgere, der skal fungere som brevstemmemodtagere, skal sammen med de tre kommunale 
medarbejdere modtage brevstemmer i forbindelse med brevstemmeafgivningen på plejehjem m.v., i ældreboliger 
samt i vælgerens hjem.  
  
Evalueringerne af valghandlingerne i forrige valgperiode og tilbagemeldingerne fra partierne viser, at det kan være 
vanskeligt for partierne at finde det fornødne antal valgstyrere og tilforordnede vælgere. Der er tale om et borgerligt 
ombud, der kræver tilstedeværelse fra tidlig morgen til sen aften, og det kan det være vanskeligt at afse den 
fornødne tid eller få fri fra arbejde. 
  
Hovedsamarbejdsudvalget (HMU) har drøftet administrativ deltagelse i valghandlinger, og der er enighed om, at 
ledere og tillidsrepræsentanter i højere grad inddrages til at hjælpe med at afvikle valgene.  
  
[adresse] har etableret en ordning, hvor de annoncerer efter frivillige borgere, der kan fungere som 
tilforordnede vælgere på valgdagen.  
  
Valgsekretariatet skal på den baggrund foreslå, at borgmesteren sammen med valgbestyrelsen vurderer behovet for 
at annoncere efter frivillige borgere, der vil og kan fungere som tilforordnede vælgere, og behovet for at inddrage 
kommunens ledere og tillidsrepræsentanter. 
  
ØKONOMISKE KONSEKVENSER 
Der er afsat midler i budgettet til afholdelse af valg. 
  
INDSTILLING 
Borgmesteren indstiller til Byrådet:            
  
1.  At Byrådet bemyndiger valgbestyrelsen til at udpege 14 valgstyrerformænd til afstemningsstederne. 
2. At Byrådet bemyndiger valgbestyrelsen til at udpege 56 valgstyrere til afstemningsstederne. 
3. At Byrådet bemyndiger valgbestyrelsen til at udpege 92 tilforordnede vælgere til afstemningsstederne. 
4. At Byrådet bemyndiger valgbestyrelsen til at udpege tre tilforordnede vælgere, der sammen med tre af 
kommunens medarbejdere, skal fungere som brevstemmemodtagere.   
5. At Byrådet bemyndiger valgbestyrelsen til at annoncere efter frivillige borgere, der kan fungere som tilforordnede 
vælgere, og inddrager kommunens ledere og tillidsrepræsentanter, hvis valgbestyrelsen vurderer, at der er behov 
herfor.  
   
BESLUTNING 
  
Økonomiudvalget, 21. januar 2014: 
Fraværende: Einar Christoffersen 
  
Indstilles godkendt. 
  
  
  
Byråd, 28. januar 2014: 
Fraværende: Ingen 
  
Godkendt. 
